Хргиан Александр Христофорович

Хргиан Александр Христофорович (21 ғинуар 1910 йыл — 3 ғинуар 1993 йыл — СССР-ҙың ғалим-метеорологы, болот һәм яуым-төшөм физикаһы һәм атмосфера озоны физикаһы өлкәһендә белгес. География фәндәре докторы, Мәскәү университеты профессоры.

 Биографияһы 
Александр Христофорович Хргиан Мәскәүҙә табип ғаиләһендә тыуған. 1930 йылда Мәскәү университетының физика-математика факультетын «Геофизика» циклы буйынса тамамлай. 1931—1933 йылдарҙа СССР бәйләнеш юлдары Халыҡ комиссариатының юл һәм төҙөлөштәр ғилми-тикшеренеү институты аспирантураһында уҡый, ә һуңынан 1933—1938 йылдарҙа шунда уҡ «Тимер юлдарҙа ҡар менән көрәш» һөнәре буйынса ғилми хеҙмәткәр сифатында эшләй. Был осорҙа бер үк ваҡытта Александр Христофорович Мәскәү Гидрометеорология институтында уҡый, бында доцент вазифаһын биләй. Александр Христофорович климатология буйынса лекция уҡый һәм шунда уҡ 1936 йылда «Мәскәү өлкәһе климаты» темаһына диссертация яҡлай, фән кандидаты булып китә. 1938—1940 йылдарҙа Эшсе-Крәҫтиән Ҡыҙыл Армияһы хәрби-һауа көстәрендә синоптик булып хеҙмәт итә.

1941 йылда хәрби хеҙмәттән демобилизациялана һәм Үҙәк һауа торошо институтында эшләй башлайс 1943 года — Центральный институт прогнозов, әммә Бөйөк Ватан һуғышы башланыу менән бәйле ҡабат мобилизациялана. Эшсе-Крәҫтиән Ҡыҙыл Армияһы сафында ул юғары хәрби метеорология институтында синоптик гидрометеорологиянан уҡыта. Ошо уҡ осорҙа 1943 йылда ул «Развитие идей и методов синоптической метеорологии» темаһына докторлыҡ диссертацияһын әҙерләй, уны яҡлағандан һуң география фәндәре докторы булып китә.

1945—1951 йылдарҙа Үҙәк аэрология обсерваторияһында һәм (1947 йылдан) бер үк ваҡытта Мәскәү дәүләт университеты профессоры вазифаһында эшләй. 1951 йылдан ул тулыһынса Мәскәү дәүләт университетына күсә һәм ғүмеренең аҙағына тиклем МДУ профессоры булып тора.1980-1987 йылдарҙа МДУ-ның физика факультетында атмосфера физикаһы кафедраһы менән етәкселек итәКафедра физики атмосферы.

 Альпинист-һәүәҫкәр 
Александр Христофорович альпинист-һәүәҫкәр була, ул «СССР-ҙың спорт мастеры» булмай, тик «альпинизм буйынса өлкән инструктор» исеменә эйә булаБ. И. Борисов Воспоминания и рассказы альпинистов МГУ А. Х. Хргиан У истоков студенческого альпинизма. Йәше һикһән самаһы булғанда ла Хргиан тауҙарға йөрөүен дауам итә.
Памир тауҙарында башҡа ил альпинистары менән аралашып, Александр Христофорович биш телдә альпинистарҙың һөйләшеү китабын булдырыу идеяһына килә, уны ғүмеренең һуңғы йылдарында тамамлай.

 Төп хеҙмәттәре 
 Физические основания борьбы со снегом на железных дорогах 1938
 Обледенение воздушных судов 1938 (Коллектив авторов.)
 Физика облаков 1961 выдержала 3 издания
 Справочник Облака и облачная атмосфера 1989 (соавторы И. П. Мазиным и И.&nbsp;М.&nbsp;Имянитовым)
 Атмосферный озон, изд. МГУ 1961
 Физика атмосферного озона Ленинград 292 с. 1973
 Озоновый щит Земли и его изменения 1992 (соавторы Э. Л. Александров, Ю.&nbsp;А.&nbsp;Израэль и И. Л. Кароль)

 Фән тарихы буйынса хеҙмәттәре 
 Об истоках климатологии журнал «Климат и погода» 1935
 Очерки развития метеорологии (по материалам докторской диссертации) 1948, 2-е издание 1959, в 1970 издана в США на английском языке.
 Биобиблиографический указатель Метеорологи мира 1992
 А.&nbsp;А.&nbsp;Россиус Небо, наука, поэзия: Античные авторы о небесных светилах , изд. МГУ 1992 (А. Х. Хргиан написал метеорологические примечания.) ISBN 5-211-00473-6

 Хәтер 
 МАПАТЭ-2010 күренекле педагог һәм ғалим, Мәскәү дәүләт университеты профессоры Александр Христофорович Хргиандың (21.01.1910 — 03.01.1993) тыуыуының йөҙ йыллығына арнала 

 Иҫкәрмәләр 
Атаһының фамилияһы — Хргиянц Христофор Пелипосян (Христофор Филлипович), 1870 йылда Дондағы Нахичевань ҡалаһында тыуған.

 Һылтанмалар 
 Александр Христофорович Хргиан (21.01.1910 — 03.01.1993 г) Газета «Советский физик»
 ХРГИАН, Александр Христофорович (р. 1910) — сов. геофизик Краткая географическая энциклопедия Том 5/Гл.ред. Григорьев А. А. М.:Советская энциклопедия — 1966, 544 с.

 Летопись Московского университета. Хргиан Александр Христофорович
Категория:Мәскәү дәүләт университеты уҡытыусылары
Категория:Мәскәүҙә вафат булғандар
Категория:Алфавит буйынса шәхестәр
Категория:1993 йылда вафат булғандар
Категория:3 ғинуарҙа вафат булғандар
Категория:Мәскәүҙә тыуғандар
Категория:1910 йылда тыуғандар
Категория:21 ғинуарҙа тыуғандар
Категория:МДУ-ның физика-математика факультетын тамамлаусылар